open-index/open-wikipedia-markdown huggingface dataset:
การอภิปรายทั่วไปเพื่อลงมติไม่ไว้วางใจรัฐมนตรีไทย พฤศจิกายน พ.ศ. 2554

**การอภิปรายทั่วไปเพื่อลงมติไม่ไว้วางใจรัฐมนตรีไทย พฤศจิกายน พ.ศ. 2554** เป็นการประชุมสภาผู้แทนราษฎรเพื่อลงมติไม่ไว้วางใจรัฐมนตรีเป็นรายบุคคล จำนวน 1 คน คือ พลตำรวจเอกประชา พรหมนอก รัฐมนตรีว่าการกระทรวงยุติธรรม โดยสภาผู้แทนราษฎรได้กำหนดกรอบการอภิปราย 1 วัน คือ วันที่ 27 พฤศจิกายน พ.ศ. 2554

## การยื่นญัตติขอเปิดการอภิปราย
นายอภิสิทธิ์ เวชชาชีวะ ผู้นำฝ่ายค้าน และคณะจำนวน 153 คน ได้เสนอต่อที่ประชุมเพื่อพิจารณาขอเปิดอภิปรายไม่ไว้วางใจรัฐมนตรีเป็นรายบุคคล จำนวน 1 ราย คือ พลตำรวจเอกประชา พรหมนอก รัฐมนตรีว่าการกระทรวงยุติธรรม ในประเด็นของการบริหารราชการที่ผิดพลาดล้มเหลว โดยเฉพาะการแก้ไขปัญหาอุทกภัย (ในฐานะผู้อำนวยการ ศปภ.) และไม่ไว้วางใจการบริหารราชการแผ่นดินในกระทรวงยุติธรรม โดยสภาผู้แทนราษฎรได้กำหนดกรอบการอภิปราย 1 วัน คือ วันที่ 27 พฤศจิกายน พ.ศ. 2554

## ผู้อภิปราย

## การอภิปราย

## การลงมติ
ที่ประชุมได้ลงมติเห็นชอบด้วยกับญัตติ (ไม่ไว้วางใจ) 188 เสียง ไม่เห็นชอบด้วยกับญัตติ (ไว้วางใจ) 273 เสียง งดออกเสียง 5 เสียง และไม่ลงคะแนนเสียง 15 เสียง

## อ้างอิง

หมวดหมู่:การลงมติไม่ไว้วางใจในประเทศไทย
หมวดหมู่:เหตุการณ์ในประเทศไทยในเดือนพฤศจิกายน พ.ศ. 2554
หมวดหมู่:กรุงเทพมหานครในปี พ.ศ. 2554
หมวดหมู่:การเมืองไทยในปี พ.ศ. 2554
การอภิปรายทั่วไปเพื่อลงมติไม่ไว้วางใจรัฐมนตรีในประเทศไทย พ.ศ. 2554

อาจหมายถึง
* การอภิปรายทั่วไปเพื่อลงมติไม่ไว้วางใจรัฐมนตรีในประเทศไทย มีนาคม พ.ศ. 2554
* การอภิปรายทั่วไปเพื่อลงมติไม่ไว้วางใจรัฐมนตรีในประเทศไทย พฤศจิกายน พ.ศ. 2554
การโคลน

[[ดอกไม้ทะเลชนิด *[[Anthopleura elegantissima]]* กำลังโคลน|thumb]]
**การโคลน** () ในทางชีววิทยา หมายถึง กระบวนการผลิตประชากรที่มีลักษณะทางพันธุกรรมเหมือนกันซึ่งเกิดขึ้นในธรรมชาติเมื่อสิ่งมีชีวิต เช่น แบคทีเรีย, แมลง หรือพืชสืบพันธุ์โดยไม่อาศัยการปฏิสนธิ การโคลนในทางเทคโนโลยีชีวภาพ หมายถึง กระบวนการที่ใช้ในการสร้างสำเนาส่วนดีเอ็นเอ (การโคลนโมเลกุล), เซลล์ (การโคลนเซลล์) หรือสิ่งมีชีวิต คำว่า "การโคลน" ยังหมายถึงการผลิตสำเนาของผลิตภัณฑ์ เช่น สื่อดิจิตอลหรือซอฟต์แวร์ ขึ้นเป็นจำนวนมาก

คำว่า "โคลน" มาจากคำภาษากรีกโบราณว่า κλών (klōn, “กิ่ง”) โดยหมายถึง ขั้นตอนซึ่งพืชต้นใหม่สามารถถูกสร้างขึ้นจากกิ่งได้ โดยสัตว์ที่ถูกโคลนตัวแรกของโลกนั่นคือ แกะดอลลี่


หมวดหมู่:อณูชีววิทยา
หมวดหมู่:พันธุศาสตร์
วิทยาลัยแทคย็อง

230px|thumb|บรรยากาศภายในวิทยาลัยแทคย็อง

**วิทยาลัยแทคย็อง** (; ) เป็นวิทยาลัยเอกชน ซึ่งตั้งอยู่ในเมืองคย็องซัง ประเทศเกาหลีใต้ และเป็นหนึ่งในวิทยาลัยชั้นนำของประเทศ รวมถึงเป็นที่รู้จักในฐานะสถาบันที่มีการแลกเปลี่ยนนักศึกษาฝึกงานในประเทศต่าง ๆ โดยสถาบันแห่งนี้ได้ก่อตั้งขึ้นใน ค.ศ. 1993 ซึ่งเป็นส่วนหนึ่งของโรงเรียนจุงอัม

## ประวัติ
วันที่ 22 พฤษภาคม ค.ศ. 1992 มูลนิธิการศึกษาจุงอัมได้ทำพิธีเปิดวิทยาลัยแทคย็อง โดยมี ยู จินซอน เป็นผู้ก่อตั้ง และได้เตรียมรับการอนุมัติจัดตั้งเป็นวิทยาลัยในวันที่ 29 ตุลาคมของปีเดียวกันนี้ จากนั้น ในวันที่ 5 มีนาคม ค.ศ. 1993 ได้ทำพิธีต้อนรับนักศึกษาเข้าใหม่ 480 คน ใน 6 สาขาวิชา

วันที่ 6 กรกฎาคม ค.ศ. 1997 ทางวิทยาลัยได้เข้าร่วมกิจกรรมในเทศกาลเครื่องแต่งกายโลกครั้งที่ 9 ซึ่งจัดขึ้นที่ประเทศจีน และในวันที่ 15 กรกฎาคม ของปีเดียวกันนี้ ทางวิทยาลัยได้เชิญโรงเรียนภาษาต่างประเทศโอซาก้าจากประเทศญี่ปุ่นร่วมในงาน *โคเรีย-เจแปน คอลลีเจทแลงเกวจคอร์ส คัลเจอร์อินไควรีอีเวนท์* รวมถึงทางวิทยาลัยแทคย็องยังได้ทำรายการ ทีเคอินเทอร์เน็ตบรอดคาสท์ ขึ้นในวันที่ 29 พฤศจิกายน ค.ศ. 2006 ตลอดจนในวันที่ 3 ธันวาคม ค.ศ. 2007 ได้จัดให้มีโครงการแลกเปลี่ยนนักศึกษากับทางมหาวิทยาลัยฮานอย ของเวียดนาม

ปัจจุบัน ทางวิทยาลัยได้เปิดการเรียนการสอนในภาควิชาต่างๆหลากสาขา อาทิ หลักสูตรวิชาศิลปะการปรุงอาหารของโรงแรม ที่ได้รับความร่วมมือจากสถาบัน ซี.ไอ.เอ. ของสหรัฐอเมริกา รวมถึงหลักสูตรวิชา เกมออนไลน์ ที่สอนทั้งทางด้านการเขียนโปรแกรม, คาแร็คเตอร์ดีไซน์, กราฟิก และแอนิเมชัน

## ศิษย์เก่าที่มีชื่อเสียง
* คู พนชิน นักมายากลชาวเกาหลีใต้
* คิมยูคยอม นักร้องวง GOT 7
* คิม วอน-พิล นักร้อง นักดนตรีวงเดย์ซิกซ์
* ชเวยองแจ นักร้องวง GOT7

## อ้างอิง

## แหล่งข้อมูลอื่น

* 
* 
* 

หมวดหมู่:ก่อตั้งในปี พ.ศ. 2536
หมวดหมู่:สถาบันอุดมศึกษาเอกชน
หมวดหมู่:สถาบันอุดมศึกษาในประเทศเกาหลีใต้
หมวดหมู่:มหาวิทยาลัยวิดีโอเกม
ธันเดอร์โดมสเตเดียม

**ธันเดอร์โดมสเตเดียม** () เป็นสนามฟุตบอลภายในพื้นที่เมืองทองธานี อำเภอปากเกร็ด จังหวัดนนทบุรี ของบริษัท บางกอกแลนด์ จำกัด (มหาชน) ซึ่งได้ปล่อยให้การกีฬาแห่งประเทศไทยเช่าพื้นที่เป็นเวลา 30 ปี โดยใช้เป็นสนามเหย้าของสโมสรฟุตบอลเมืองทอง ยูไนเต็ด ในไทยลีก โดยผ่านมาตรฐานของสมาพันธ์ฟุตบอลเอเชีย (เอเอฟซี) รวมถึงเคยจัดคอนเสิร์ตอยู่หลายครั้ง สนามนี้มีความจุทั้งหมด 15,000 ที่นั่ง ต่อเติมจากสนามเดิมที่ชื่อ **ธันเดอร์โดม สปอร์ตคอมเพล็กซ์** และ **ยามาฮ่า สเตเดียม** และใช้ชื่อว่า **เอสซีจีสเตเดียม** ในระหว่างปี 2555-2563 และในปี 2564 ได้เปลี่ยนชื่อเป็นชื่อปัจจุบัน

ในอนาคต หลังจากการกีฬาแห่งประเทศไทยหมดสัญญาเช่าพื้นที่ทั้งธันเดอร์โดมสเตเดียมและอาคารธันเดอร์โดมที่อยู่ติดกันในปี พ.ศ. 2570 บริษัท อิมแพ็ค ไลฟ์ เนชั่น จำกัด บริษัทร่วมทุนระหว่างบริษัท อิมแพ็ค เอ็กซิบิชั่น แมเนจเม้นท์ จำกัด ผู้บริหารศูนย์แสดงสินค้าและการประชุม อิมแพ็ค เมืองทองธานี และไลฟ์ เนชั่น เอ็นเทอร์เทนเม้นท์ จะเข้ามาดูแลพื้นที่ทั้งสองอาคาร โดยมีแผนจะรื้อถอนทั้ง 2 อาคารเพื่อพัฒนาเป็นพื้นที่จัดแสดงคอนเสิร์ตและกิจกรรมทั้งรูปแบบในร่มและกลางแจ้ง ความจุประมาณ 40,000 – 50,000 คน

## การใช้งาน
### การแข่งขันฟุตบอล
#### ระดับสโมสร
* สนามเหย้าของสโมสรฟุตบอลเมืองทอง ยูไนเต็ด
* โตโยต้า ลีกคัพ 2562 รอบชิงชนะเลิศ 28 กันยายน พ.ศ. 2562 ระหว่าง บุรีรัมย์ ยูไนเต็ด และ พีที ประจวบ
* รีโว่ คัพ 2565–66 รอบชิงชนะเลิศ 21 พฤษภาคม พ.ศ. 2566 ระหว่าง บุรีรัมย์ ยูไนเต็ด และ บีจี ปทุม ยูไนเต็ด

#### ระดับทีมชาติ

### กิจกรรมอื่น ๆ
* วันที่ 30 เมษายน พ.ศ. 2554 แคลช แสดงในงาน แคลช รีเบิร์ธ เดอะไฟนอล คอนเสิร์ต ซึ่งเป็นคอนเสิร์ตครั้งสุดท้ายของพวกเขาก่อนที่จะพักวง
* วันที่ 25 พฤศจิกายน พ.ศ. 2555 ศิลปิน K-pop ภายใต้สังกัด S.M. Entertainment ร่วมด้วย Kangta, BoA, TVXQ, Super Junior, Girls' Generation, SHINee, f(x) และ EXO แสดงในงาน SMTown Live World Tour III in Bangkok
* วันที่ 28 พฤศจิกายน พ.ศ. 2555 ศิลปิน Psy แสดงในงาน Korean Pop Sensation
* วันที่ 28 กุมภาพันธ์ พ.ศ. 2560 กันส์แอนด์โรสเซส (Guns N' Roses) แสดงในงาน Not in This Lifetime... Tour
* วันที่ 10 กันยายน พ.ศ. 2565 BNK48 CGM48 งานกีฬาสีอนุบาลหนูน้อย 48
* วันที่ 9 พฤศจิกายน พ.ศ. 2565 กันส์แอนด์โรสเซส (Guns N' Roses)
* วันที่ 25 มีนาคม พ.ศ. 2566 งาน ‘Sound Check Festival 2023’ ศิลปินจากประเทศเกาหลีใต้ร่วมกับศิลปินชาวไทย
* วันที่ 13-14 เมษายน พ.ศ. 2566 งาน ‘Waterbomb Bangkok 2023’ เทศกาลดนตรีพร้อมศิลปินจากประเทศเกาหลีใต้
* วันที่ 28-29 ตุลาคม พ.ศ. 2566 ศิลปิน แบมแบม แสดงในงาน 2023-2024 BamBam THE 1ST WORLD TOUR [AREA 52] in BANGKOK
* วันที่  22-23 กุมภาพันธ์ พ.ศ. 2568 NCT 127 4TH TOUR NEO CITY : BANGKOK - THE MOMENTUM
* วันที่ 22 มีนาคม พ.ศ. 2568 GOLDEN WAVE IN BANGKOK 2025

## การเดินทาง
* รถไฟฟ้าสายสีชมพู (สายเมืองทองธานี): สถานีทะเลสาบเมืองทองธานี (MT-02)

## อ้างอิง

## แหล่งข้อมูลอื่น
* ข้อมูลสนาม 

หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สนามกีฬาในจังหวัดนนทบุรี
หมวดหมู่:สโมสรฟุตบอลเมืองทอง ยูไนเต็ด
หมวดหมู่:เมืองทองธานี
หมวดหมู่:สิ่งก่อสร้างในอำเภอปากเกร็ด
หมวดหมู่:สนามกีฬาที่สร้างเสร็จในปี พ.ศ. 2541
ฮีท คนระห่ำคน

**ฮีท คนระห่ำคน** () เป็นภาพยนตร์อเมริกัน​แนวอาชญากรรม​ ที่ออกฉายในปี ค.ศ. 1995 ผลิต เขียนบทและกำกับการแสดงโดยไมเคิล แมนน์ นำแสดงโดย อัล ปาชิโน โรเบิร์ต เดอ นีโร วัล คิลเมอร์ ทอม ไซมอร์ และ แอชลีย์ จัดด์ ภาพยนตร์เรื่องนี้สร้างจากเหตุการณ์จริงของ นีล แมคเคาลีย์ อาชญากรและอดีตผู้ต้องขังแห่งคุกเกาะอัลคาทราซ​ที่ถูกย้ายมาคุมขังที่คุกบนเกาะแม็คนีล เมื่อแมคเคาลีย์ได้รับการปล่อยตัวในปี ค.ศ. 1962 เขาก็เริ่มวางแผนการปล้นครั้งใหม่ทันที โดย ชัค อดัมสัน เจ้าหน้าที่ตำรวจฝ่ายสืบสวนของกรมตำรวจชิคาโก ได้รับมอบหมายให้ติดตามจับกุมแมคเคาลีย์และพรรคพวกในปี ค.ศ. 1964

## เนื้อเรื่อง
ในเมืองลอสแอนเจลิส นีล แมคคอรี่ พร้อมด้วยลูกน้อง เป็นโจรปล้นธนาคารระดับอัจฉริยะและมีชื่อที่สุด  นายตำรวจแอล.เอ. วินเซนต์ ฮานนา ต้องตามล่ากลุ่มโจรกลุ่มนี้ ด้วยการรู้เท่าทันกันและหักเหลี่ยมเฉือนมุม

## นักแสดง
*อัล ปาชิโน...วินเซนต์ ฮานนา
*โรเบิร์ต เดอ นีโร...นีล แมคคอรี่
*วัล คิลเมอร์...คริส ชิเฮอร์ลิส
*ทอม ไซมอร์...ไมเคิล เชริตโต
*แดนนี่ เทรโฮ...เทรโฮ
*แอชลีย์ จัดด์...ชาร์ลีน ชิเฮอร์ลิส
*นาตาลี พอร์ตแมน...ลอเรน
*วิลเลียม ฟิชต์เนอร์...โรเจอร์ ฟาน แซนต์

## เบื้องหลังและความสำเร็จ
*Heat* สร้างขึ้นมาจากเค้าโครงเรื่องของภาพยนตร์เรื่อง *[[L.A. Takedown]]* ในปี ค.ศ. 1989 ซึ่งเป็นภาพยนตร์สำหรับฉายทางโทรทัศน์ ที่กำกับโดย แมนน์ เอง 

ในเรื่องนี้มีนักแสดงชื่อดังในภาพยนตร์แนวมาเฟียแก๊งค์สเตอร์อย่าง อัล ปาชิโน และโรเบิร์ต เดอ นีโร มารับบทนำ ที่ต้องหักเหลี่ยมเฉือนคมกันตลอดทั้งเรื่องในความยาวเกือบ 3 ชั่วโมง และมีนักแสดงอีกมากในบทสมบท โดยตัวแมนน์ยังทำหน้าที่เขียนบทภาพยนตร์ด้วยตัวเอง

เมื่ออกฉายแล้ว ได้รับคำวิจารณ์ว่า เข้มข้น เพราะเป็นเรื่องการดำรงชีวิตและทัศนคติระหว่าง 2 ปรปักษ์ที่ทัดเทียมกันของเรื่อง แม้จะดำเนินเรื่องอย่างยืดยาว รุนแรง แต่ชวนให้เกิดความตื่นเต้นได้ตลอดเวลา เมื่อนายตำรวจระดับสุดยอด และหัวหน้าแก๊งค์โจรระดับอัจฉริยะ ถูกสถานการณ์บังคับให้เข้ามาปะทะกัน ความแตกต่างอยู่ที่คนหนึ่งเลือกที่จะใช้พรสวรรค์ในการปราบอาชญากร และอีกคนเลือกที่จะอยู่ตรงข้าม  โดยเฉพาะอย่างยิ่งที่ได้รับการกล่าวขาน คือ ฉากกลางเรื่องที่เป็นการดวลปืนกันระหว่างกลุ่มโจรปล้นธนาคารกับตำรวจ ที่มีความยาวเกือบ 7 นาที ใจกลางเมืองลอสแอนเจลิส ได้รับการกล่าวขานว่าเป็นฉากยิงปืนที่น่าตื่นเต้นที่สุดฉากหนึ่งของโลกภาพยนตร์เลยทีเดียว 

## อ้างอิง

## แหล่งข้อมูลอื่น
*

หมวดหมู่:ภาพยนตร์อเมริกัน
หมวดหมู่:ภาพยนตร์โลดโผน
หมวดหมู่:ภาพยนตร์อเมริกันที่ออกฉายในปี พ.ศ. 2538
หมวดหมู่:ภาพยนตร์ที่กำกับโดย ไมเคิล แมนน์
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์โดยวอร์เนอร์บราเธอร์ส‎
หมวดหมู่:ภาพยนตร์ระดับอาร์
หมวดหมู่:ภาพยนตร์ที่มีฉากในโคเรียทาวน์ (ลอสแอนเจลิส)
หมวดหมู่:ภาพยนตร์เกี่ยวกับการปล้น
สุดเขตสเลดเป็ด

**สุดเขตสเลดเป็ด** เป็นภาพยนตร์ไทยที่ออกฉายเมื่อปี พ.ศ. 2553 แนวคอมเมดี-โรแมนติก ผลิตโดยค่าย เอ็ม เทอร์ตี้ไนน์ ผลงานการกำกับและเขียนบทโดย ฤกษ์ชัย พวงเพ็ชร์ นำแสดงโดย อารักษ์ อมรศุภศิริ, รมิตา มหาพฤกษ์พงศ์, สุดารัตน์ บุตรพรหม และ เจริญพร อ่อนละม้าย มินท์ธิตา งามทรัพย์มณี ออกฉายเมื่อ 30 ธันวาคม พ.ศ. 2553 ภาพยนตร์มีรายได้ตลอดการเข้าฉายรวม 125.03 ล้านบาท

## เรื่องย่อ
**สุดเขตสเลดเป็ด** เป็นเรื่องราวของ **สุดเขต ([[อารักษ์ อมรศุภศิริ]])** หนุ่มเซอร์ที่มีแนวความคิดเป็นของตัวเองซึ่งมีความฝันอยากเป็นนักร้องโดย **เสน่ห์ ([[ค่อม ชวนชื่น]])** พ่อของเขาเป็นดีเจและเจ้าของสถานีวิทยุชุมชนที่สนิทกับ **เฮียตง ([[เกรียงศักดิ์ เหรียญทอง]])** เจ้าของค่ายก๊อปปี้ที่สุดเขตพาเพื่อนสนิทชื่อ **อันเดอร์** **([[โก๊ะตี๋ อารามบอย|โก๊ะตี๋]])** ไปร่วมออดิชั่นด้วย ซึ่งที่ค่ายก๊อปปี้แห่งนี้ทำให้เขาได้พบกับสาวสวยคนหนึ่งชื่อ **มะยม ([[รมิตา มหาพฤกษ์พงศ์]])** ซึ่งเขาถูกใจตั้งแต่แรกเห็นแล้วความรักของเขาและเธอจะเป็นอย่างไรและเขาจะได้เป็นนักร้องตามที่ตั้งใจหรือไม่

## นักแสดง
* อารักษ์ อมรศุภศิริ รับบท สุดเขต
* รมิตา มหาพฤกษ์พงศ์ รับบท มะยม
* สุดารัตน์ บุตรพรหม รับบท กิฟท์ซี่
* เจริญพร อ่อนละม้าย รับบท อันเดอร์
* ศิรัฐ วิทยถาวรวงศ์ รับบท ก้อง
* แจ๊ส ชวนชื่น รับบท พี่แหบ
* โทนี่ รากแก่น รับบท โตโร่ วายโซลวะ
* พงศ์เทพ อนุรัตน์ รับบท โตโต้ วายโซลวะ
* มินท์ธิตา งามทรัพย์มณี รับบท อ้อม
* อาคม ปรีดากุล รับบท เสน่ห์ (พ่อสุดเขต)
* สุพร สังฆะภิบาล รับบท จันทร์เพ็ญ (แม่มะยม)
* เกรียงศักดิ์ เหรียญทอง รับบท เฮียตง

### นักแสดงรับเชิญ
* สิตางศุ์ ปุณภพ รับบท สีรุ้ง
* คีรติ มหาพฤกษ์พงศ์ รับบท แฟนคลับโตโร่ 
* อภิญญา สกุลเจริญสุข รับบท แฟนคลับโตโร่
* ธนกฤต พานิชวิทย์ รับบท ทีมงาน นักทดสอบไมค์ 
* ปิยะ ชนะสัตรู รับบท ผู้สมัครออดิชั่น
* โซเฟีย ลา รับบท แม่ก้อง
* เอนก อินทะจันทร์ รับบท ยาม
* สุภาพ ไชยวิสุทธิกุล รับบท ติ่ง
* โฆษิต กฤษตินันท์ รับบท เล็ก

## เทคนิคงานสร้าง
ถ่ายทำด้วยกล้อง Panasonic Varicam P2HD บันทึกเสียง sync sound on location

## เพลงประกอบภาพยนตร์
* สุดเขต (เธอ Get ก็ OK) - เนื้อร้อง/ขับร้อง : The Jukks, อารักษ์ อมรศุภศิริ,  สุดารัตน์ บุตรพรหม
* วันที่โลกเหวี่ยง - เนื้อร้อง : ฤกษ์ชัย พวงเพ็ชร์ ขับร้อง : เจริญพร อ่อนละม้าย
* สเลดเป็ด - เนื้อร้อง : ฤกษ์ชัย พวงเพ็ชร์, เจริญพร อ่อนละม้าย ขับร้อง : เจริญพร อ่อนละม้าย, สุดารัตน์ บุตรพรหม
* ทำไมไม่รู้ - เนื้อร้อง : ฤกษ์ชัย พวงเพ็ชร์ ขับร้อง : ชิดชนก มัญชุรัตน์, ปราโมทย์ ปาทาน

## แหล่งข้อมูลอื่น
* เว็บไซต์อย่างเป็นทางการ 
* 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2553
หมวดหมู่:ภาพยนตร์ที่กำกับโดย ฤกษ์ชัย พวงเพ็ชร์
หมวดหมู่:ภาพยนตร์ตลกไทย
หมวดหมู่:ภาพยนตร์รักไทย
หมวดหมู่:ภาพยนตร์ไทยที่ทำรายได้เกิน 100 ล้านบาท
เสน่ห์กรุงเทพ

**เสน่ห์กรุงเทพ** หรือ **สวัสดีบางกอก** () เป็นภาพยนตร์สั้นสัญชาติไทย ออกฉายในปี พ.ศ. 2553 ทางสถานีโทรทัศน์ทีวีไทย เป็นผลงานการแสดงของหลายนักแสดง และการกำกับของหลายผู้กำกับฯ

## ตอน

## เบื้องหลังและการออกฉาย
*เสน่ห์กรุงเทพ* หรือ *สวัสดีบางกอก* เป็นภาพยนตร์สั้น 9 เรื่อง จาก 9 ผู้กำกับฯ และหลายนักแสดงที่มีชื่อเสียงจำนวนมาก ความยาวตอนละประมาณ 20 นาที จากการอำนวยการสร้างและผลิตโดย กรุงเทพมหานคร และสถานีโทรทัศน์ทีวีไทย

โดยเป็นภาพยนตร์ในแนวอิสระ เชิงสร้างสรรค์ มีจุดประสงค์ที่จะสร้างสรรค์ผลงานมาตรฐานสากลสำหรับผู้ชมทั่วโลก ที่จะช่วยสร้างภาวะสมดุล ในขณะที่การเจริญเติบโตของเมืองใหญ่ระดับมหานครอย่าง กรุงเทพฯนั้น ต้องแลกกับความเจริญทางด้านวัตถุ ซึ่งก่อให้เกิดมลภาวะทางจิตใจ ความเครียด และความท้อแท้ ภาพยนตร์ชุดนี้จึงน่าจะเป็นสื่อฯที่ช่วยสร้างแรงบันดาลใจให้พลเมืองกรุงเทพ ฯ และผู้มาเยือนให้มีความรู้สึกร่วม และผูกพันกับเมืองหลวงแห่งนี้มากขึ้นได้

ออกฉายครั้งแรกในงานเทศกาล บางกอกฟิล์มอินเตอร์เนชั่นแนลเฟสติวัล ครั้งที่ 7 วันที่ 24 – 30 กันยายน 2552  และออกฉายในกลางปี พ.ศ. 2553 ทางสถานีโทรทัศน์ทีวีไทย เวลา 20.25 น. ทุกคืนวันจันทร์ โดยหลังฉายจบ จะมีบทสัมภาษณ์ของทีมงานสร้าง ผู้กำกับฯ และนักแสดงด้วย

และได้เข้าฉายในเทศกาลภาพยนตร์นานาชาติโทรอนโต ที่ประเทศแคนาดา ครั้งที่ 9

## อ้างอิง

## แหล่งข้อมูลอื่น
* 

หมวดหมู่:ภาพยนตร์สั้นไทย
หมวดหมู่:ภาพยนตร์นอกกระแส
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์ที่ถ่ายทำในกรุงเทพมหานคร
หมวดหมู่:ภาพยนตร์ที่มีฉากในกรุงเทพมหานคร
หมวดหมู่:รายการโทรทัศน์ช่องทีวีไทย-ไทยพีบีเอส
ชิ (し)

**ชิ** เป็นคะนะของภาษาญี่ปุ่นตัวหนึ่ง ฮิระงะนะเขียนว่า し มีที่มาจากตัวเขียนหวัดของมันโยงะนะ 之 และคะตะกะนะเขียนว่า シ มีที่มาจากการดัดแปลงตัวเขียนหวัดของมันโยงะนะ 之 ออกเสียงว่า  แต่ในการพูดจริงอาจแปรเป็น  เมื่อเติมดะกุเต็งจะออกเสียงว่า  หรือ  แต่ในการพูดจริงอาจแปรเป็น  หรือ  เสียงอ่านที่เปลี่ยนไปจากปกติเนื่องจากเหตุผลทางสัทศาสตร์

คะตะกะนะที่เติมดะกุเต็ง ジ นิยมใช้แทนเสียง  ที่มาจากภาษาต่างประเทศโดยการแปรเสียงสระ ในบางโอกาสที่พบได้น้อยใช้ทับศัพท์ di แทนที่จะใช้ ヂ หรือ ディ เช่น Aladdin ทับศัพท์ว่า アラジン (อะระจิง) หรือ radio ทับศัพท์ว่า ラジオ (ระจิโอะ) เป็นต้น

し เป็นอักษรลำดับที่ 12 อยู่ระหว่าง さ (ซะ) กับ す (ซุ) ในการจัดลำดับอักษรปัจจุบัน ส่วนการจัดลำดับแบบอิโระฮะ し เป็นอักษรลำดับที่ 42 อยู่ระหว่าง み (มิ) กับ ゑ (เวะ)

## อักษรแบบอื่น
ภาษาไอนุออกเสียง シ เป็น  นอกจากนี้ก็ใช้คะตะกะนะขนาดเล็ก ㇱ เป็นพยัญชนะสะกด  เหมือนการสะกดด้วย -ช หรือ -ซ

## ลำดับขีด

ฮิระงะนะ し มีลำดับขีด 1 ขีดดังนี้
# ขีดเส้นตั้งจากบนลงมา เมื่อเกือบถึงล่างให้โค้งขึ้นไปทางขวา คล้ายตัว J กลับด้าน

คะตะกะนะ シ มีลำดับขีด 3 ขีดดังนี้
# ขีดเส้นเฉียงเล็ก ๆ ในตำแหน่งบน
# ขีดเส้นเฉียงเล็ก ๆ ในตำแหน่งกลาง ค่อนไปทางซ้ายเล็กน้อย
# ขีดเส้นโค้งจากล่างขึ้นไปทางขวา

## คันจิ
ตัวอย่างคันจิที่อ่านว่าชิ และขึ้นต้นด้วยชิ มีดังนี้

## อ้างอิง

หมวดหมู่:คานะ
ระบอบสหพันธรัฐ

**ระบอบสหพันธรัฐ** () เป็นแนวคิดการเมืองซึ่งกลุ่มสมาชิกผูกมัดเข้าด้วยกันโดยข้อตกลงร่วมกัน โดยมีหัวหน้าที่เป็นตัวแทนซึ่งมีสิทธิปกครอง คำว่า "ระบอบสหพันธรัฐ" ยังใช้อธิบายระบบของรัฐบาลซึ่งรัฐธรรมนูญได้แบ่งแยกอำนาจอธิปไตยระหว่างฝ่ายปกครองส่วนกลางกับหน่วยการเมืองที่เป็นองค์ประกอบ (เช่น รัฐหรือมณฑล) ระบอบสหพันธรัฐเป็นระบบซึ่งตั้งอยู่บนการปกครองแบบประชาธิปไตยและสถาบันซึ่งอำนาจในการปกครองนั้นแบ่งออกเป็นของรัฐบาลแห่งชาติและรัฐบาลระดับมณฑลหรือรัฐ ก่อให้เกิดเป็นสิ่งที่มักเรียกว่า **[[สหพันธรัฐ]]** ผู้เสนอมักถูกเรียกว่า ผู้สนับสนุนสหพันธ์ (federalist)

ในยุโรป "ผู้สนับสนุนสหพันธ์" บ้างใช้อธิบายผู้ที่นิยมรัฐบาลสหพันธ์ร่วม โดยมีอำนาจกระจายสู่ระดับภูมิภาค ชาติและเหนือชาติ ผู้สนับสนุนสหพันธ์ยุโรปส่วนมากต้องการพัฒนาการนี้ให้ดำเนินต่อไปภายในสหภาพยุโรป ระบอบสหพันธรัฐยุโรปถือกำเนิดขึ้นในยุโรปหลังสงครามโลกครั้งที่สอง หนึ่งในการริเริ่มที่สำคัญกว่า คือ สุนทรพจน์ของวินสตัน เชอร์ชิลล์ในซูริค เมื่อ ค.ศ. 1946

ระบอบสหพันธรัฐอาจรวมหน่วยงานบริหารภายในน้อยเพียงสองหรือสามหน่วยเท่านั้น ดังเช่นในกรณีของเบลเยียมหรือบอสเนียและเฮอร์เซโกวีนา โดยทั่วไป ระบอบสหพันธรัฐสามารถจำแนกได้เป็นสองขั้วที่สุดโต่ง ขั้วหนึ่ง รัฐสหพันธ์นั้นแทบจะเป็นรัฐเดี่ยวอย่างสมบูรณ์ ขณะที่อีกขั้วหนึ่ง รัฐสหพันธ์นั้นแต่เพียงในนาม แต่เป็นสหภาพสมาพันธ์ในทางปฏิบัติ

## อ้างอิง

 

หมวดหมู่:ระบบการเมือง
หมวดหมู่:ทฤษฎีการเมือง
ชิ

**ชิ** อาจหมายถึง
* ชิ (し, シ) คะนะในภาษาญี่ปุ่น
* ชิ (ち, チ) คะนะในภาษาญี่ปุ่น
* ชิ หรือ ชี่ (氣) หมายถึง ลมปราณ ดูที่ ชี่กง
นกพิราบหงอนวิคตอเรีย

**นกพิราบหงอนวิคตอเรีย** (; ) เป็นนกชนิดหนึ่ง ในวงศ์นกพิราบและนกเขา (Columbidae)

มีลำตัวป้อมหนา อกตัน ขาค่อนข้างสั้น ปีกกว้างใหญ่ ขนตามตัวส่วนใหญ่มีสีฟ้าอมเทา มีลักษณะเด่น คือ บนหัวมีหงอนประกอบด้วยเส้นขนแผ่บานเป็นสันอย่างน่าดูซึ่งมีขนาดใหญ่เท่าฝ่ามือ  และที่สันหรือหงอนบนหัวจะแบนตรงปลาย และมีขอบสีขาวด้วย หน้าอกมีสีม่วงแดงคาดแถบดำปากสีดำ เท้าสีม่วงแดง ม่านตาสีแดง 

จัดเป็นนกที่มีขนาดใหญ่ในวงศ์นี้ ขนาดเมื่อโตเต็มที่ยาวได้ประมาณ 70 เซนติเมตร น้ำหนักประมาณ 2,384 กรัม ตัวผู้และตัวเมียมีลักษณะคล้ายคลึงกัน แต่ตัวผู้จะมีขนาดใหญ่กว่าเล็กน้อย จัดเป็นนกที่บินไม่ได้ สามารถบินได้แค่ในระยะสั้น ๆ เหมือนไก่ จึงหากินตามพื้นเป็นหลัก อาหารได้แก่ ผลไม้และเมล็ดพืชชนิดต่าง ๆ รวมทั้งสัตว์ขนาดเล็กหรือแมลงต่าง ๆ  พบกระจายพันธุ์ในทวีปออสเตรเลีย และเกาะนิวกินี

มีพฤติกรรมอาศัยโดยการรวมฝูงประมาณ 10 ตัว อยู่ตามพงหญ้าหรือในป่าเพื่อหาอาหาร หากมีเหตุหรือศัตรูเข้ามาใกล้จะส่งเสียงดังพร้อมทั้งบินขึ้นพร้อม ๆ กันไปเกาะดูเหตุการณ์อยู่บนต้นไม้  การทำรังส่วนใหญ่ใช้เศษไม้ กิ่งไม้เล็ก ๆ ขัดสานเป็นรังหยาบ ๆ ทรงแบนคล้ายตะกร้าตามคาคบไม้ที่ไม่สูงนัก วางไข่คราวละ 2 ฟอง ใช้เวลาฟักไข่ราว 28-30 วันจึงออกเป็นตัว ในระยะฟักไข่และเลี้ยงลูกจะมีนิสัยก้าวร้าวอาจทำร้ายนกอื่นได้ 

จัดเป็นนกที่มีความสวยงามชนิดหนึ่ง จึงนิยมเลี้ยงกันเป็นสัตว์เลี้ยง และตามสวนสัตว์ต่าง ๆ

## อ้างอิง

หงอนวิคตอเรีย
หมวดหมู่:สัตว์ที่พบในประเทศออสเตรเลีย
หมวดหมู่:นกที่บินไม่ได้
หมวดหมู่:นกที่เป็นสัตว์เลี้ยง
หมวดหมู่:นกที่พบในประเทศอินโดนีเซีย
ไอแอมฟาเตอร์…พ่ออย่างฉัน

***ไอแอมฟาเตอร์..พ่ออย่างฉัน*** (; ) เป็นภาพยนตร์แนวอาชญากรรมของเกาหลีใต้ ที่ได้รับการเปิดตัว ณ วันที่ 14 เมษายน ค.ศ. 2011 กำกับโดยจอน มิน-แบ และอี เซ-ยอง โดยภาพยนตร์ชุดนี้ ได้ทำการเชิญนักมายากลที่มีชื่อเสียงอย่างฮา แจ-ยง มารับหน้าที่เป็นผู้กำกับมายากล

## เนื้อเรื่องย่อ
นักสืบนามว่าฮัน จอง-ซิค (แสดงโดยคิม ซึง-วู) ได้กระทำการแทรกซึมเข้าไปในแก๊งอาชญากรกลุ่มหนึ่ง และต้องการปกป้องชีวิตลูกสาวของเขา (แสดงโดยคิม แซ-รน) จากการผ่าตัดหัวใจ ซึ่งเธอได้รับการปลูกถ่ายอวัยวะเปลี่ยนหัวใจ วันหนึ่งเขาได้ทราบความจากผู้ปลูกถ่ายอวัยวะที่ช่วยชีวิตเธอ โดยได้พบว่าผู้บริจาคหัวใจ คือ ภรรยาของนักมายากลนามว่า นา ซัง-มัน (แสดงโดยซอน บยอง-โฮ) ผู้ซึ่งเขาได้ให้กล่าวหาและส่งเข้าคุกนั่นเอง

นา ซัง-มัน สูญเสียลูกสาวรวมถึงภรรยา และเขาได้พยายามที่จะฆ่าตัวตาย จองซิคคาดเดาว่าเขาไม่ได้ยินยอมให้ปลูกถ่ายอวัยวะจึงได้วางแผนหาวิธีที่จะกำจัดเขา เช่นเดียวกับซังมันที่ได้รู้ถึงแผนการนี้และได้หายไปพร้อมกับลูกสาวของจองซิค

## นักแสดง
### นักแสดงหลัก
*คิม ซึง-วู รับบท ฮัน จอง-ชิก
*ซน บยอง-โฮ รับบท นา ซัง-มัน
*คิม แซ-รน รับบท ฮัน มิน-จี
### นักแสดงสมทบ
*อิม ฮา-รยอง รับบท นักสืบคิม
*ชเว จอง-ยุน รับบท ซู-คยอง
*ชอน ซอง-ฮุน รับบท กี-บก
*โอ ยุน-ฮง รับบท จี-ยอง
*โร จอง-อึย รับบท นา เย-ซึล
*โจ ด็อก-ฮยอน รับบท เจ้าของร้าน ฮวัง
*ชเว ฮง-อิล รับบท หัวหน้านักสืบ
*พัก ชุง-ซอน รับบท เจ้าของร้าน โจ
*กึม ดง-ฮยอน รับบท หัวหน้าแก๊งที่ศาลา
*คิม กี-ยอน รับบท ภรรยาของจอง-ชิก
### นักแสดงรับเชิญ
*อี วอน-จง รับบท หมอผ่าตัดอวัยวั

## การตอบรับ
ภาพยนตร์ชุดนี้ได้รับการตอบรับในแง่ของการสร้างความประทับใจให้กับผู้ชม ด้วยการแสดงออกและทางเลือกที่จะทำความเข้าใจต่ออีกฝ่ายซึ่งอยู่ในฐานะของศัตรู

## อ้างอิง

## แหล่งข้อมูลอื่น
* 네이버 영화 - 나는 아빠다

หมวดหมู่:ภาพยนตร์เกาหลีใต้ที่ออกฉายในปี พ.ศ. 2554
หมวดหมู่:ภาพยนตร์เกาหลีใต้
หมวดหมู่:ภาพยนตร์เกี่ยวกับมายากลและนักมายากล
นกชาปีไหน

thumb|Nicobar piegon
thumb
thumb

thumb
thumb
**นกชาปีไหน** หรือ **นกกะดง** (; ) เป็นนกชนิดหนึ่ง จัดอยู่ในวงศ์นกพิราบและนกเขา (Columbidae) นับเป็นนกเพียงชนิดเดียวเท่านั้นที่ยังคงดำรงเผ่าพันธุ์อยู่ในสกุล *Caloenas* ในขณะที่ชนิดอื่น ๆ สูญพันธุ์ไปหมดแล้ว โดยมีความใกล้ชิดกับนกโดโดที่สูญพันธุ์ไปแล้วด้วย

นกชาปีไหน  มีขนาดลำตัวเท่า ๆ กับไก่แจ้ มีขนาดเมื่อโตเต็มที่ประมาณ 40-41 เซนติเมตร มีลำตัวขนาดใหญ่ แต่มีหัวขนาดเล็กและมีเนื้อนูนเป็นตุ่มบริเวณจมูก ขนตามลำตัวเป็นสีเขียวเหลือบเทา ขนหางสีขาว แต่จะมีขนบริเวณคอห้อยยาวออกมาเหมือนสร้อยคอ  ซึ่งขนนี้จะยาวขึ้นเมื่อนกมีอายุมากขึ้น นอกจากนี้ยังมีขาขนาดใหญ่แข็งแรง เพราะเป็นนกที่ชอบเดินหากินตามพื้น สีของมันน่าจะมีไว้เพื่อดึงดูดตัวเมีย

นกชาปีไหน แม้จะเป็นนกที่หากินบนพื้นดินเป็นหลัก แต่ก็เป็นนกที่สามารถบินได้ มีรายงานว่าสามารถบินข้ามไปมาระหว่างเกาะต่าง ๆ ได้  เป็นนกที่หากตกใจจะบินหรือกระโดดขึ้นบนต้นไม้ และไม่ค่อยส่งเสียงร้องนัก นานครั้งจึงจะได้ยินเสียงร้องทีหนึ่ง แบ่งออกได้เป็น 2 ชนิดย่อย (ดูในตาราง)

พบกระจายพันธุ์เฉพาะหมู่เกาะต่าง ๆ บริเวณทะเลอันดามันและอินโด-แปซิฟิก เช่น หมู่เกาะนิโคบาร์, หมู่เกาะอันดามัน, หมู่เกาะโซโลมอนและปาเลา ในประเทศไทยจัดเป็นนกที่หาได้ยากมากชนิดหนึ่ง โดยจะอาศัยอยู่ในป่าดิบหรือป่าชายหาดของหมู่เกาะสิมิลัน, หมู่เกาะสุรินทร์ หรือหมู่เกาะอ่างทอง รวมถึงอุทยานแห่งชาติธารโบกขรณี เท่านั้น

เป็นนกที่ถูกจัดให้เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักรราช 2535 แต่ปัจจุบันมีการเพาะขยายพันธุ์ได้แล้วโดยทางการของไทย เมื่อปี พ.ศ. 2538 พบว่านกชาปีไหนสามารถวางไข่ได้ตลอดทั้งปี โดยสร้างรังแบบหยาบ ๆ รูปร่างคล้ายจาน โดยใช้กิ่งไม้และใบไม้แห้งวางไข่ ครั้งละเพียง 1 ฟอง มีขนาด 31.64x45.0 มิลลิเมตร น้ำหนัก 25.05 กรัม พ่อและแม่นกช่วยกันฟักไข่ มีระยะฟัก 25-29 วัน แม่นกสามารถจะวางไข่ชุดใหม่ต่อไปได้หลังจากลูกนกมีอายุได้ประมาณ 40 วัน ลูกนกออกจากไข่ไม่มีขนปกคลุมตัว จัดอยู่ในพวกอัลติเชียล (นกที่บินไม่ได้) พ่อและแม่นกช่วยกันเลี้ยงดูลูกนกจนมีอายุได้ 34-36 วัน ลูกนกจึงจะทิ้งรังและกินอาหารเองได้ ขนชุดแรกขึ้นปกคลุมตัวสมบูรณ์หมด เมื่อลูกนกมีอายุได้ 3 เดือน และเมื่อมีอายุ 7 เดือน มีการผลัดขนปีกชุดแรก และมีขนชุดใหม่งอกขึ้นมาแทนที่

## อ้างอิง

## แหล่งข้อมูลอื่น

หมวดหมู่:วงศ์นกพิราบและนกเขา
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
อัมพฤกษ์ครึ่งซีก

**อัมพฤษกษ์ครึ่งซีก** () คือภาวะที่มีการอ่อนแรงของร่างกายซีกใดซีกหนึ่ง เป็นภาวะที่คล้ายคลึงกับอัมพาตครึ่งซีก (hemiplegia) แต่ไม่รุนแรงเท่า ผู้ป่วยอัมพฤกษ์ครึ่งซีกจะพอขยับแขนขาข้างที่อ่อนแรงได้บ้าง เพียงแต่จะไม่มีกำลังมากเท่าปกติ

โรคที่เป็นสาเหตุของอัมพฤกษ์ครึ่งซึกมีอยู่หลายอย่าง ส่วนใหญ่เกี่ยวข้องกับสมองและไขสันหลัง โรคหรือภาวะซึ่งมีอาการอัมพฤกษ์ครึ่งซึกเป็นอาการหลักหรือเกี่ยวข้องเช่น ไมเกรน การบาดเจ็บที่ศีรษะ กล้ามเนื้อฝ่อ โรคหลอดเลือดสมอง เนื้องอกสมอง และอัมพาตสมองใหญ่ เป็นต้น
## อ้างอิง

หมวดหมู่:ความผิดปกติทางประสาทวิทยา
หมวดหมู่:อัมพาตสมองใหญ่และกลุ่มอาการอัมพาตอื่น
จัสต์เดอะเวย์ยูอาร์ (เพลงบรูโน มาส์)

"**จัสต์เดอะเวย์ยูอาร์"** () เป็นเพลงของนักร้องนักแต่งเพลงชาวอเมริกัน บรูโน มาส์ เป็นซิงเกิลนำจากสตูดิโออัลบั้มชุดแรก *[[ดูว็อปส์แอนด์ฮูลิแกนส์]]* (2010) เพลงเขียนโดยเดอะสมีซิงตันส์ คาลิล วอลตัน และนีดเดิลส์ และผลิตโดยเดอะสมีซิงตันส์ และนีดเดิลส์ เพลงออกจำหน่ายในสหรัฐอเมริกาวันที่ 14 ธันวาคม ค.ศ. 2009 เพลงได้รับแอร์เพลย์จากสถานีวิทยุนิวป็อปเฟิสต์ของเอโอแอลเรดิโอ เพลงยังอยู่ในรายชื่อเพลงบีบีซีเรดิโอวันเอเพลย์ลิสต์ในสหราชอาณาจักรด้วย และออกจำหน่ายในสหราชอาณาจักรในวันที่ 19 กันยายน ค.ศ. 2010 ในชื่อ "จัสต์เดอะเวย์ยูอาร์ (อเมซิง) "

ซิงเกิลได้รับคำวิจารณ์แง่ดีจากนักวิจารณ์เพลง ซึ่งมองว่าเป็นเพลงที่โดดเด่นจากอัลบั้ม และชื่นชมผลิตผลของเดอะสมีซิงตันส์ เพลงได้รับรางวัลแกรมมีสาขาการแสดงเพลงป็อปชายยอดเยี่ยมในงานประกาศ ค.ศ. 2011 เพลงขึ้นอันดับหนึ่งในชาร์ตบิลบอร์ดฮอต 100 และเมนสตรีมท็อป 40 และขึ้นห้าอันดับแรกในประเทศอื่น ๆ เพลงได้รับการรับรองระดับแพลตินัม 6 ครั้งจากสมาคมผู้ประกอบกิจการเพลงของสหรัฐอเมริกา (RIAA) และอีก 6 ครั้งจากสมาคมอุตสาหกรรมเพลงออสเตรเลีย (ARIA) เพลงเป็นซิงเกิลดิจิทัลที่ขายดีที่สุดอันดับที่ 8 ทั่วโลกใน ค.ศ. 2011 ด้วยยอดขาย 12.2 ล้านชุด จนถึงวันนี้ เพลงขายได้ 13.2 ล้านชุดทั่วโลก เป็นหนึ่งในซิงเกิลที่ขายดีที่สุดตลอดกาล ใน ค.ศ. 2012 นักดนตรีชาวโดมินิกัน คาร์ลอส โรเซ นำเพลงมาร้องใหม่ในแนวบาชาตา (bachata) เป็นซิงเกิลเปิดตัวและขึ้นอันดับหนึ่งบนชาร์ตบิลบอร์ดทรอปิคอลซองส์

มิวสิกวิดีโอกำกับโดยอีธาน เลเดอร์ ออกอากาศวันที่ 8 กันยายน ค.ศ. 2010 และร่วมแสดงโดยนักแสดงชาวออสเตรเลีย นาธาลี เคลลีย์ เพลงฉบับรีมิกซ์ร่วมร้องโดยแร็ปเปอร์ ลูเป เฟียสโก และรวมอยู่ในอัลบั้ม*ดูว็อปส์แอนด์ฮูลิแกนส์*รุ่นดีลักซ์ มาส์แสดงเพลง "จัสต์เดอะเวย์ยูอาร์" ในทัวร์คอนเสิร์ตเดอะดูว็อปส์แอนด์ฮูลิแกนส์ทัวร์ (2010-12) และเดอะมูนไชน์จังเกิลทัวร์ (2013-14) และร้องเพลงนี้ในรายการซูเปอร์โบวล์ฮาล์ฟไทม์โชว์ครั้งที่ 68 เพลงถูกนำไปร้องใหม่หลายครั้ง เพลง "ออลอะเบาต์แดตเบส" ของเมแกน เทรนเนอร์ก็ได้รับแรงบันดาลใจจากเพลงนี้

## อ้างอิง

## แหล่งข้อมูลอื่น
* 
* 

หมวดหมู่:เพลงในปี พ.ศ. 2553
หมวดหมู่:ซิงเกิลในปี พ.ศ. 2555
หมวดหมู่:ซิงเกิลในปี พ.ศ. 2553
หมวดหมู่:ซิงเกิลเปิดตัว
หมวดหมู่:เพลงของบรูโน มาส์
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงที่ประพันธ์คำร้องโดยบรูโน มาส์
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในคะเนเดียนฮอต 100
หมวดหมู่:ซิงเกิลอันดับ 1 ในประเทศนิวซีแลนด์
หมวดหมู่:ซิงเกิลอันดับ 1 ในประเทศออสเตรเลีย
วงศ์ปลาดาบลาว

*ความหมายอื่น: สำหรับปลาชนิดอื่นที่เป็น[[ปลาน้ำจืด]] ดูได้ที่ [[ปลาฝักพร้า]]*

**วงศ์ปลาดาบลาว** () เป็นปลากระดูกแข็งในอันดับปลาหลังเขียว (Clupeiformes) ใช้ชื่อวงศ์ว่า Chirocentridae

มีรูปร่างโดยรวม คือ ปากเชิดขึ้น มีฟันแหลมคมมาก ลำตัวเพรียวยาว แบนข้าง ท้องเป็นสันแหลม แนวสันหลังและสันท้องตรงเกือบขนานกัน ครีบหลังและครีบก้นอยู่ค่อนไปทางหาง ครีบท้องมีขนาดเล็กมาก เกล็ดมีขนาดเล็กและบาง ด้านหลังลำตัวสีน้ำเงิน ด้านข้างและท้องสีขาวเงิน มีขนาดโตเต็มที่ประมาณ 1 เมตร กระจายพันธุ์ในมหาสมุทรอินเดียและแปซิฟิก

การจำแนก มีอยู่เพียงสกุลเดียวเท่านั้น คือ *Chirocentrus* มีอยู่ 2 ชนิด ได้แก่

* ปลาดาบลาวยาว (*C. dorab*)
* ปลาดาบลาวสั้น (*C. nudus*)

เป็นปลาที่หากินบริเวณผิวน้ำ มีความปราดเปรียวว่องไวมาก กินลูกปลาและปลาขนาดเล็กเป็นอาหาร มีความสำคัญต่อมนุษย์ในแง่ของการเป็นปลาเศรษฐกิจใช้สำหรับการบริโภค และตกเป็นเกมกีฬา

## อ้างอิง

## แหล่งข้อมูลอื่น
* จาก Fishbase.org 

หมวดหมู่:อันดับปลาหลังเขียว
หมวดหมู่:ปลาเศรษฐกิจ
หมวดหมู่:ปลาน้ำเค็ม
รัฐเกราบึนเดิน

**รัฐเกราบึนเดิน** (; ; ) เป็นรัฐที่ใหญ่ที่สุด ตั้งอยู่ทางตะวันออกสุดของประเทศสวิตเซอร์แลนด์ อยู่ติดกับรัฐตีชีโน รัฐอูรี รัฐกลารุส รัฐซังคท์กัลเลิน มีเมืองหลวงชื่อคูร์ เดิมเป็นส่วนหนึ่งของแคว้นรีเชียแห่งจักรวรรดิโรมันโบราณ พวกแฟรงก์เข้ายึดครองในสมัยคริสต์ศตวรรษที่ 6 ต่อมากลายเป็นส่วนหนึ่งของประเทศเยอรมนี เข้าร่วมอยู่ในสมาพันธรัฐสวิสใน ค.ศ. 1803

## อ้างอิง

เกราบึนเดิน
หมวดหมู่:รัฐเกราบึนเดิน
ยอดพยัคฆ์ นักมายากล

**ยอดพยัคฆ์ นักมายากล** (; ) เป็นภาพยนตร์ฮ่องกงแนวแอ็คชั่นแฟนตาซี ค.ศ. 2012 บทภาพยนตร์จากนวนิยายของ จาง ไห่ฟาน  นำแสดงโดย เหลียง เฉาเหว่ย, หลิว ชิงหวิน และ โจว ซวิ่น ซึ่งเป็นการกลับมาของ เหลียง เฉาเหว่ย ในบทนำอีกครั้งนับจาก *[[สามก๊ก โจโฉแตกทัพเรือ]]* กำกับโดย เอ้อร์ ตงเชิง

## เนื้อเรื่องย่อ
ในช่วงต้นยุคสาธารณรัฐ นักมายากลชื่อดัง จาง เสียน (เหลียง เฉาเหว่ย) หลังประสบความสำเร็จจากการแสดงที่อังกฤษ และเดินทางกลับมายังจีน เขากลับพบว่า คู่หมั้น (โจว ซวิ่น) ที่ผูกสมัครรักใคร่กันมาตั้งแต่เด็กถูกนายทหารยศสูง (หลิว ชิงหวิน) ชิงตัวไปเป็นอนุภรรยา การต่อสู้เพื่อทวงคนรักคืน โดยใช้เล่ห์เหลี่ยมและมายาศาสตร์จึงเริ่มต้นขึ้น

## นักแสดงนำ
* เหลียง เฉาเหว่ย
* หลิว ชิงหวิน
* โจว ซวิ่น
* ฟาง จงซิ่น
* แดเนียล วู
* ฉีเคอะ
* เฉินหลง (นักแสดงรับเชิญ)

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์ฮ่องกง
หมวดหมู่:ภาพยนตร์เกี่ยวกับมายากลและนักมายากล
แดนนี เทรโฮ

**แดนนี เทรโฮ** () นักแสดงชาวอเมริกันเชื้อสายเม็กซิกัน เกิดเมื่อวันที่ 16 พฤษภาคม พ.ศ. 2487

มีชื่อเต็มว่า *แดน เทรโฮ จูเนียร์*' (Dan Trejo, Jr) เกิดที่ลอสแอนเจลิส รัฐแคลิฟอร์เนีย ในวัยเด็กและวัยรุ่นเคยผ่านการใช้ชีวิตมาอย่างโชกโชน จนถูกจับเข้าทัณฑสถานเป็นเวลานาน 11 ปี ในข้อหายาเสพย์ติด ในนั้นเทรโฮเข้าโปรแกรมที่ช่วยให้ตัวเองหลุดพ้นการการติดสุราและยาเสพย์ติด เมื่อพ้นโทษออกมาแล้ว เทรโฮได้ทำกิจกรรมเพื่อสังคมรณรงค์เรื่องยาเสพย์ติดในวัยรุ่น

เทรโฮ เข้าสู่แวดวงบันเทิงด้วยการเป็นที่ปรึกษาในกองถ่ายของภาพยนตร์เรื่อง *[[Runaway Train]]* และได้รับข้อเสนอให้รับบทเป็นนักโทษ จากนั้นก็ได้แสดงในเรื่อง *[[Desperado]]* ที่ทำให้ได้รับบทเด่นที่ทุกคนต้องจดจำเป็นครั้งแรกกับบทตัวร้ายนักฆ่าผู้เชี่ยวชาญการปามีด และเรื่องต่อ ๆ มาอย่าง *[[From Dusk till Dawn]]*, *[[Heat (1995 film)|Heat]]*, *[[Con Air]]*, *[[Once Upon a Time in Mexico]]* รวมถึงภาพยนตร์ไตรภาคชุด *[[Spy Kids]]* ซึ่งโดยมากแล้ว เป็นผลงานของ แควนติน ทารันติโน และโรเบิร์ต โรดริเกวซ ทำให้เทรโอเป็นที่รู้จักกันดีในบทของตัวประกอบที่เป็นตัวร้าย เช่น นักโทษหรือนักฆ่า ในภาพยนตร์แอ๊คชั่นอเมริกันเม็กซิกัน ในกว่า 100 เรื่อง

จนกระทั่งมาได้รับบทเป็นตัวเอกครั้งแรก ในเรื่อง *[[Machete]]* ในบทชื่อเดียวกับชื่อเรื่อง ในปี ค.ศ. 2010

ชีวิตส่วนตัว เทรโอสมรสแล้ว มีลูกทั้งหมด 3 คน และในปี ค.ศ. 2000 ได้ก่อตั้งโปรดักชั่นเฮ้าส์ของตัวเองที่ชื่อ *Starburst* และได้อำนวยการสร้างภาพยนตร์มากมาย ตั้งแต่ภาพยนตร์สั้นรางวัล An Eye for Talent, The Animal Factory ของ สตีฟ บุสเซมี่ รวมถึงภาพยนตร์ตลก *High Hopes* ซึ่งเป็นเรื่องของกลุ่มนักแสดงฮอลลิวู้ดที่วางแผนขโมยยาเสพย์ติดจากเอฟบีไอ ก่อนที่จะนำมาคืนเพื่อนำเงินรางวัลมาสร้างภาพยนตร์ด้วย

## ผลงานด้านการแสดง

## อ้างอิง

## แหล่งข้อมูลอื่น

*

หมวดหมู่:นักแสดงอเมริกัน

หมวดหมู่:ชาวอเมริกันเชื้อสายเม็กซิโก
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:บุคคลจากลอสแอนเจลิส
โรเบิร์ต รอดริเกซ

**โรเบิร์ต รอดริเกซ** () ผู้กำกับภาพยนตร์, ผู้อำนวยการสร้างภาพยนตร์, นักเขียนบทภาพยนตร์, ผู้กำกับภาพที่มีชื่อเสียงระดับโลก เคียงคู่กับเควนติน ทาแรนติโน‎ ซึ่งทั้งคู่มักจะมีผลงานร่วมกันเสมอ

รอดริเกซมีชื่อเต็มว่า **โรเบิร์ต แอนโทนีโอ รอดริเกซ** (Robert Anthony Rodriguez) เกิดเมื่อวันที่ 20 มิถุนายน ค.ศ. 1968 ที่แซนแอนโทนีโอ รัฐเท็กซัส ในครอบครัวชาวอเมริกันเม็กซิกัน มีความสนใจในศาสตร์ด้านภาพยนตร์มาตั้งแต่อายุ 11 ขวบ โดยใช้เวลาหมดไปกับการสร้างการ์ตูนและภาพยนตร์ด้วยตนเอง พร้อมกับชมกันเองและวิจารณ์กันในครอบครัว

รอดริเกซได้โอกาสกำกับภาพยนตร์ด้วยตนเองจริง ๆ เรื่องแรก ในปี ค.ศ. 1991 คือ เรื่อง *[[El Mariachi]]* เป็นภาพยนตร์แอ๊คชั่นสัญชาติเม็กซิกัน ซึ่งภาพยนตร์ประสบความสำเร็จเป็นอย่างดี  จนกระทั่งมีการสร้างใหม่โดยฮอลลีวู้ดในปี ค.ศ. 1995 กับเรื่อง *[[Desperado]]* นำแสดงโดย แอนโทนีโอ บันเดรัส จากนั้นในปีถัดมา กับเรื่อง *[[From Dusk till Dawn]]* ที่นำแสดงโดย จอร์จ คลูนีย์ และทาแรนติโน ทำให้รอดริเกซมีชื่อเสียงขึ้นมา

ภาพยนตร์จากการสร้างของรอดริเกซได้รับการยกย่องว่าเป็น ภาพยนตร์ทุนต่ำที่ดูสนุก ตื่นเต้น และเต็มไปด้วยอารมณ์ขันแบบร้าย ๆ ในรูปแบบของภาพยนตร์อิสระเช่นเดียวกับภาพยนตร์ของทาแรนติโน 

นอกจากนี้แล้ว รอดริเกซยังได้กำกับภาพยนตร์ในแนวอื่นด้วย อาทิ *[[The Faculty]]*, *[[Spy Kids]]* และ*[[Spy Kids 4: All the Time in the World]]* เป็นต้น 

## ผลงานด้านการแสดง

* *[[El Mariachi]]* (1992)
* *[[Roadracers]]* (1994)
* *[[Desperado (film)|Desperado]]* (1995)
* *[[Four Rooms]]* (1995)
* *[[From Dusk till Dawn]]* (1996)
* *[[The Faculty]]* (1998)
* *[[Spy Kids]]* (2001)
* *[[Spy Kids 2: The Island of Lost Dreams]]* (2002)
* *[[Spy Kids 3-D: Game Over]]* (2003)
* *[[Once Upon a Time in Mexico]]* (2003)
* *[[The Adventures of Sharkboy and Lavagirl]]* (2005)
* *[[Sin City (film)|Sin City]]* (2005)
* *[[Planet Terror]]* (2007)
* **' (2009)
* ''[[Machete (2010 film)|Machete]]'' (2010)
* ''[[Spy Kids: All the Time in the World]]'' (2011)
* ''[[Machete Kills]]'' (2013)
* ''[[Sin City: A Dame to Kill For]]'' (2014)
* **' (2018)

## อ้างอิง

## แหล่งข้อมูลอื่น
*
*เว็บไซต์ส่วนตัว 

หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:ผู้กำกับภาพ
หมวดหมู่:นักเขียนบทชาวอเมริกัน
หมวดหมู่:ชาวอเมริกันเชื้อสายเม็กซิโก
ชลัฏ ณ สงขลา

**ชลัฏ ณ สงขลา** (เกิด 1 ตุลาคม พ.ศ. 2522) ชื่อเล่น **หนึ่ง** เป็นนักแสดงชาวไทย มีชื่อเสียงจากการแสดงภาพยนตร์เรื่อง *[[น.ช. นักโทษชาย]]* เมื่อปี พ.ศ. 2545

## ประวัติ
ชลัฏเกิดที่กรุงเทพมหานคร เป็นชาวไทยมุสลิม เป็นบุตรของพงษ์อมร ณ สงขลา กับอัจฉรา (สกุลเดิม สยามวาลา) และเป็นหลานยายของคุณหญิงแสงดาว สยามวาลา (สกุลเดิม โชติกเสถียร) มีน้องชายหนึ่งคนชื่ออนุชา จบการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร, โรงเรียนศรีวิกรม์ และปริญญาตรี คณะบริหารธุรกิจ มหาวิทยาลัยหัวเฉียวเฉลิมพระเกียรติ

ในปี พ.ศ. 2545 ได้แสดงใน *[[น.ช. นักโทษชาย]]* มีชื่อเข้าชิงรางวัลสุพรรณหงส์ทองคำ ในฐานะนักแสดงนำชายยอดเยี่ยมด้วย และรับบทเป็น *มางจางปะโร* พระสหายคนสนิทของพระมหาอุปราชมังสามเกียด จากภาพยนตร์ชุด *[[ตำนานสมเด็จพระนเรศวรมหาราช]]*

นอกจากนี้เป็นนักแสดงที่ทาง หม่อมเจ้าชาตรีเฉลิม ยุคล หรือท่านมุ้ย กำหนดตัวให้ที่จะให้รับบท * รพินทร์ ไพรวัลย์ * ตัวเอกในเรื่อง *[[เพชรพระอุมา (โครงการภาพยนตร์)|เพชรพระอุมา]]* ซึ่งเป็นภาพยนตร์ในอนาคตของ ม.จ.ชาตรีเฉลิมที่จะสร้างด้วย

ชลัฏแต่งงานกับอรุณ วุฒิพราหมณ์ เมื่อวันที่ 24 พฤศจิกายน พ.ศ. 2557 มีบุตรสาวชื่อณิศศา ณ สงขลา (3 พฤศจิกายน 2560) และบุตรชายชื่อ พุฒินาท ณ สงขลา (เกิด 25 ตุลาคม 2562)

## ผลงาน
### ละครโทรทัศน์

### ซีรีส์

### ละครเทิดพระเกียรติ

## ละครสั้น
* กรรมลิขิต ตอน ลิขิตฟ้าชะตาเสือ

## ภาพยนตร์
* 2545 น.ช. นักโทษชาย รับบท น.ช เรวัติ
* 2546 คนสั่งผี รับบท ชิโนรส
* 2547 ผีช่องแอร์ รับบท ชายนิรนาม
* 2547 ปักษาวายุ รับบท ไกร
* 2548 เสือคาบดาบ รับบท จอมโจร ๕ นัด
* 2548 ลองของ รับบท ครูโอฬาร
* 2549 ไพรรีพินาศ ป่ามรณะ รับบท นาซอ
* 2550 เปิงมาง กลองผีหนังมนุษย์ รับบท ไผ่
* 2550 ผีเลี้ยงลูกคน รับบท ชัย
* 2551 คนไฟลุก รับบท ดอน
*2552 มหา'ลัยสยองขวัญ
*2556 สารวัตรหมาบ้า รับบท ประพันธ์
*2556 นางฟ้า รับบท ชารีฟ
* 2558 ผีห่าอโยธยา รับบท นายจัน
* 2558 มนต์เลิฟสิบหมื่น
* 2558 พันท้ายนรสิงห์ รับบท พระยาราชบังสัน
* 2561 หอแต๋วแตกแหกต่อไม่รอแล้วนะ
* 2562 Paradise Beach รับบท Pichai
*2566 ขุนพันธ์ 3
*2569      อีต่องปิล็อก

## อ้างอิง

## แหล่งข้อมูลอื่น
*

หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:บุคคลจากโรงเรียนศรีวิกรม์
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากมหาวิทยาลัยหัวเฉียวเฉลิมพระเกียรติ
หมวดหมู่:มุสลิมชาวไทย
หมวดหมู่:สกุล ณ สงขลา
หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายอินเดีย
หมวดหมู่:สกุลโชติกเสถียร
ปรางค์กู่

**ปรางค์กู่** อาจหมายถึง
* ปรางค์กู่ จังหวัดชัยภูมิ ปราสาทใน จังหวัดชัยภูมิ
* ปรางค์กู่ จังหวัดร้อยเอ็ด ปราสาทใน จังหวัดร้อยเอ็ด
* อำเภอปรางค์กู่ อำเภอใน จังหวัดศรีสะเกษ
* ปราสาทปรางค์กู่ จังหวัดศรีสะเกษ
มกราคม พ.ศ. 2555

**มกราคม พุทธศักราช 2555** เป็นเดือนแรกของปี พ.ศ. 2555 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร

หมวดหมู่:มกราคม
*2555-01
ภัยพิบัติทางรถไฟในบัวโนสไอเรส

**ภัยพิบัติรถไฟในบัวโนสไอเรส** เกิดขึ้นเมื่อวันที่ 22 กุมภาพันธ์ พ.ศ. 2555 เมื่อรถไฟชนที่สถานีออนเซ ในกรุงบัวโนสไอเรส ประเทศอาร์เจนตินา มีผู้เสีชีวิตอย่างน้อย 50 ศพ และอีกมากกว่า 700 คนได้รับบาดเจ็บ มีผู้โดยสารราว 1,000 คนบนรถไฟ ซึ่งหยุดไม่ได้และชนกับแผงกันกระแทก บดตู้ขบวนหน้ากับสามตู้ขบวนแรก หลังมีรายงานว่า รถไฟขบวนดังกล่าวมาถึงสถานีเร็วเกินไป

ภัยพิบัติครั้งนี้เป็นอุบัติเหตุถึงตายครั้งที่สองในสายซาเมียนโตในรอบหกเดือน และเป็นอุบัติเหตุรถไฟครั้งเลวร้ายที่สุดเป็นอันดับสามในอาร์เจนตินา

## อ้างอิง

## แหล่งข้อมูลอื่น

* Official list of injured people  

หมวดหมู่:อุบัติเหตุทางรถไฟ
หมวดหมู่:พ.ศ. 2555
หมวดหมู่:เหตุการณ์ในประเทศอาร์เจนตินา
อาการภัตตาคารจีน

**อาการภัตตาคารจีน** () เชื่อว่าเป็นอาการที่เกิดจากการแพ้ผงชูรส ในเดือนเมษายน ค.ศ. 1968 โรเบิร์ต โฮ แมน ควอก (Robert Ho Man Kwok) เขียนจดหมายถึงวารสารการแพทย์นิวอิงแลนด์ ประดิษฐ์คำว่า "อาการภัตตาคารจีน" ซึ่งเขาอ้างในจดหมายว่า
ผมได้ประสบอาการประหลาดเมื่อใดก็ตามที่ผมออกไปรับประทานในภัตตาคารจีน โดยเฉพาะอย่างยิ่งภัตตาคารที่เสิร์ฟอาหารจีนตอนเหนือ อาการนี้ ซึ่งโดยปกติเริ่มขึ้น 15 ถึง 20 นาทีหลังผมเริ่มรับประทานอาหารจานแรก กินเวลานานประมาณสองชั่วโมง โดยไม่มีผลกระทบตกค้าง เครื่องแสดงที่เด่นชัดที่สุดคือ อาการชาที่หลังคอ และค่อย ๆ ลามไปทั้งแขนและหลัง อ่อนเพลียทั่วไปและใจสั่น 
 
ใน ค.ศ. 1969 "อาการภัตตาคารจีน" คาดว่าน่าจะมาจากสารเสริมรสกลูตาเมตส่วนใหญ่เป็นเพราะบทความที่มีการอ้างอิงอย่างกว้างขวาง "โมโนโซเดียม แอล-กลูตาเมต: เภสัชวิทยาและบทบาทในอาการภัตตาคารจีน" (Monosodium L-glutamate: its pharmacology and role in the Chinese Restaurant Syndrome) ซึ่งตีพิมพ์ในวารสารไซแอนซ์ อาการนี้มักย่อเป็น CRS และภายหลังเป็นที่รู้จักกันในชื่อ "อาการภัตตาคารจีน" และ "กลุ่มอาการโมโนโซเดียมกลูตาเมต"
 
อาการซึ่งคาดว่ามาจากอาการภัตตาการจีนนั้นค่อนข้างสามัญและไม่เจาะจง อาการเหล่านี้มีทั้งความรู้สึกแสบร้อน (burning sensation), ชา, เป็นเหน็บ (tingling), รู้สึกอุ่น (feelings of warmth), หน้ากดหรือแน่น (facial pressure or tightness), เจ็บที่หน้าอก, ปวดศีรษะ, คลื่นไส้, หัวใจเต้นเร็ว, หลอดลมหดเกร็ง (bronchospasm) ในผู้ที่เป็นโรคหืด, ง่วงซึม และอ่อนเพลีย    
 
ขณะที่หลายคนเชื่อว่า โมโนโซเดียมกลูตาเมตเป็นสาเหตุของอาการเหล่านี้ แต่ไม่สามารถแสดงถึงความเชื่อมโยงภายใต้เงื่อนไขที่ควบคุมอย่างเข้มงวดเลย แม้แต่ในการศึกษากับผู้ที่ถูกชวนให้เชื่อว่าพวกเขารู้สึกไวต่อผงชูรสก็ตาม
 การควบคุมอคติเชิงทดลองครบครันรวมทั้งการออกแบบการทดลองที่มียาหลอกเป็นตัวควบคุมและการนำไปใช้ในแคปซูลเพราะรสที่ยังกรุ่นอยู่ในปาก (after-taste) ที่เข้มและเป็นเอกลักษณ์ของกลูตาเมต

## อ้างอิง

## แหล่งข้อมูลอื่น
* FDA and Monosodium Glutamate (MSG) 
* Could MSG make a comeback? (Slate)
* The Observer - If MSG is so bad for you, why doesn't everyone in Asia have a headache?

หมวดหมู่:สารประกอบโซเดียม
หมวดหมู่:วัตถุเจือปนอาหาร
หมวดหมู่:โรคซึ่งไม่ทราบสาเหตุ
มัลเมอ

**มัลเมอ** (, ;  ) เป็นเมืองใหญ่สุดในเทศมณฑลสกัวเนอ และเป็นเมืองใหญ่สุดอันดับสามในประเทศสวีเดน รองจากสต็อกโฮล์มและกอเทนเบิร์ก และเป็นเมืองใหญ่สุดอันดับหกในภูมิภาคสแกนดิเนเวีย ด้วยประชากร 316,588 (หรือประชากรรวมทั้งเทศบาลอยู่ที่ 338,230 ในปี 2018) พื้นที่ภูมิภาคนครมัลเมอมีผู้อยู่อาศัยมากกว่า 700,000 คน ส่วนภูมิภาคเออเรซุนด์ ซึ่งประกอบด้วยเมืองมัลเมอ, โคเปนเฮเกน และอื่น ๆ มีประชากรมากกว่า 4 ล้านคน

มันเมอเป็นเมืองแรก ๆ ที่มีการกลายเป็นอุตสาหกรรมและเป็นเมืองอุตสาหกรรมใหญ่ของภูมิภาคสแกนดิเนเวีย ในขณะที่เมืองประสบปัญหาอย่างมากหลังยุคหลังอุตสาหกรรม กระทั่งการสร้างสะพานเออเรซุนด์เสร็จสมบูรณ์ในปี 2000 มัลเมอได้เกิดการปฏิรูปครั้งใหญ่ เริ่มมีการพัฒนาทางสถาปัตยกรรมใหม่ ๆ, การตอบรับบริษัทเทคโนโลยีชีวภาพและไอที, รวมถึงดึงดูดนักศึกษาที่เข้ามาศึกษาในมหาวิทยาลัยมัลเมอและสถาบันอุดมศึกษาอื่น ๆ จนกระทั่งในปี 2020 ประชากรของเมืองมัลเมอเกือบครึ่งหนึ่งมีพื้นเพจมาจากนอกประเทศสวีเดน

## อ้างอิง

### บรรณานุกรม
* &nbsp;– in English. From the municipal webpage, PDF format.
* 
*
*Article ''Malmö'' from Nordisk familjebok, 1912 

## แหล่งข้อมูลอื่น

* and English
*Malmotown.com , Malmö official visitor site
*Malmöfestivalen
*Maps of Malmö 
*Malmo
*http://www.tripadvisor.com/Tourism-g189839-Malmo_Skane_County-Vacations.html


หมวดหมู่:เทศมณฑลสกัวเนอ
หมวดหมู่:เมืองท่าในประเทศสวีเดน
หมวดหมู่:เมืองมหาวิทยาลัยในประเทศสวีเดน
อันดับปลาหลังเขียว

**อันดับปลาหลังเขียว** (อันดับ: Clupeiformes) เป็นอันดับของปลากระดูกแข็งอันดับหนึ่ง ใช้ชื่ออันดับว่า Clupeiformes

เป็นปลาที่มีถุงลมมีท่อนิวเมติกเชื่อมต่อไปยังลำไส้ เส้นข้างลำตัวมักขาด แต่มีเกล็ดและครีบเช่นปลาในอันดับอื่น ๆ โดยมากแล้วมักจะมีลำตัวสีเงิน และมีส่วนหลังสีเขียว อันเป็นที่มาของชื่อ อาศัยอยู่รวมกันเป็นฝูง โดยมากแล้วจะกินแพลงก์ตอนเป็นอาหาร โดยผ่านซี่กรองเหงือก และไม่มีฟัน แต่ก็มีบางชนิดหรือบางวงศ์ที่กินเนื้อเป็นอาหารและมีฟัน เช่นกัน

พบทั้งหมด 6 วงศ์ ประมาณ 300 ชนิด ซึ่งปลาในอันดับนี้จะมีชื่อที่เป็นที่รู้จักกันในภาษาไทยเรียกรวม ๆ กันว่า "ปลาหลังเขียว", "ปลาตะลุมพุก", "ปลามงโกรย", "ปลากะตัก", "ปลาไส้ตัน", "ปลาทราย", "ปลากล้วย" เป็นต้น ในขณะที่ภาษาอังกฤษจะเรียกว่า "Herring", "Sardine", "Anchovy" หรือ " Shad" เป็นต้น  พบได้ทั้งน้ำจืด, น้ำกร่อย และทะเล เป็นปลาที่มีความสำคัญต่อมนุษย์เป็นอย่างมาก  เนื่องจากจะถูกจับนำมาบริโภคในฐานะปลาเศรษฐกิจและแปรรูปเป็นผลิตภัณฑ์ต่าง ๆ เช่น ปลากระป๋องหรือน้ำปลา เป็นต้น

โดยคำว่า Clupeiformes นั้นมาจากภาษาละติน "clupea" หมายถึง "ปลาซาร์ดีน" กับคำว่า "forma" หมายถึง "แหลมคม"

## วงศ์
***[[Dussumieriidae]]** 
***[[Denticipitidae]]** 
***[[Engraulidae]]**
***[[Pristigasteridae]]** 
***[[Chirocentridae]]**
***[[Clupeidae]]** 
***[[Sundasalangidae]]**

## อ้างอิง

## แหล่งข้อมูลอื่น
*จาก Fishbase.org 

หมวดหมู่:ปลาแบ่งตามตระกูล
หมวดหมู่:ตระกูลทางชีววิทยา
หมวดหมู่:ปลาเศรษฐกิจ
หมวดหมู่:อันดับปลาหลังเขียว
กระต่ายพันธุ์โปลิช

right|thumb|กระต่ายโปลิช
**กระต่ายโปลิช** () มีถิ่นกำเนิดในประเทศอังกฤษ ขนเป็นสีดำ เทา แทน ขาว เป็นสีเดียวกันทั้งลำตัว หรือมีจุดสีแซมเล็กน้อย ดวงตาเล็กเหมือนเมล็ดอัลมอลด์ ไม่ชอบอาการร้อน เพราะจะปรับตัวไม่ทันและเกิดอาการน็อกได้

## แหล่งข้อมูลอื่น
* American Rabbit Breeder's Association
* American Polish Rabbit club

หมวดหมู่:พันธุ์กระต่าย
เทศบาลเมืองโนนสูง-น้ำคำ

**เทศบาลเมืองโนนสูง-น้ำคำ** เป็นองค์กรปกครองส่วนท้องถิ่นประเภทเทศบาลเมือง ครอบคลุมพื้นที่บางส่วนของตำบลโนนสูง อำเภอเมืองอุดรธานี จังหวัดอุดรธานี ตั้งอยู่ทางทิศใต้ของเทศบาลนครอุดรธานีประมาณ 20 กิโลเมตร

## ประวัติ
เทศบาลเมืองโนนสูง-น้ำคำ เมื่อเริ่มแรกมีฐานะเป็นเพียงสุขาภิบาลโนนสูง-น้ำคำ ก่อตั้งขึ้นเมื่อ 29 พฤศจิกายน พ.ศ. 2516 มี 2 หมู่บ้าน คือ บ้านโนนสูง หมู่ที่ 10 และบ้านน้ำคำ หมู่ที่ 14 ตำบลบ้านตาด อำเภอเมืองอุดรธานี จังหวัดอุดรธานี และที่ได้ชื่อว่า สุขาภิบาลโนนสูง-น้ำคำ เพราะนำเอาชื่อหมู่บ้านโนนสูง และหมู่บ้านน้ำคำมารวมกัน จึงได้มีชื่อว่า **สุขาภิบาลโนนสูง-น้ำคำ** ต่อมาได้ตั้งตำบลโนนสูง แยกออกจากตำบลบ้านตาด และตำบลหนองบุ (ตำบลสามพร้าว ในปัจจุบัน) เมื่อวันที่ 15 สิงหาคม พ.ศ. 25176 สุขาภิบาลโนนสูง-น้ำคำ จึงได้ย้ายมาอยู่ในเขตตำบลโนนสูง เป็นต้นมา ต่อมาได้รับการยกฐานะขึ้นเป็น**เทศบาลตำบลโนนสูง-น้ำคำ** ตามพระราชบัญญัติยกฐานะสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542 และต่อมาได้รับการยกฐานะขึ้นเป็น**เทศบาลเมืองโนนสูง-น้ำคำ** เมื่อวันที่ 21 กันยายน พ.ศ. 2549 เป็นต้นมา

## ภูมิศาสตร์
### ที่ตั้ง
**เทศบาลเมืองโนนสูง-น้ำคำ** ตั้งอยู่ในพื้นที่ของตำบลโนนสูง อำเภอเมืองอุดรธานี จังหวัดอุดรธานี อยู่ห่างจากเทศบาลนครอุดรธานี ทางทิศใต้ 16 กิโลเมตร มีพื้นที่ประมาณ 6.1 ตารางกิโลเมตร

### อาณาเขต
***ทิศเหนือ** ติดต่อกับ องค์การบริหารส่วนตำบลโนนสูง อำเภอเมืองอุดรธานี จังหวัดอุดรธานี
***ทิศตะวันออก** ติดต่อกับ เทศบาลตำบลหนองไผ่ อำเภอเมืองอุดรธานี จังหวัดอุดรธานี
***ทิศใต้** ติดต่อกับ เทศบาลตำบลหนองไผ่ อำเภอเมืองอุดรธานี จังหวัดอุดรธานี
***ทิศตะวันตก** ติดต่อกับ เทศบาลตำบลหนองไผ่ และองค์การบริหารส่วนตำบลโนนสูง อำเภอเมืองอุดรธานี จังหวัดอุดรธานี

## การปกครอง
เทศบาลเมืองโนนสูง-น้ำคำ ครอบคลุมพื้นที่ 6 หมู่บ้าน 19 ชุมชน ในตำบลโนนสูง

## อ้างอิง

## แหล่งข้อมูลอื่น
* เว็บไซต์ทางการเทศบาลเมืองโนนสูง-น้ำคำ

โนนสูง-น้ำค
โนนสูง-น้ำคำ
วงศ์ปลาตาเหลือกยาว

**วงศ์ปลาตาเหลือกยาว** (, วงศ์: Elopidae) เป็นวงศ์ของปลากระดูกแข็ง ในอันดับปลาตาเหลือก (Elopiformes) ใช้ชื่อวงศ์ว่า Elopidae

เป็นปลาที่มีลักษณะคล้ายกับปลาในวงศ์ปลาตาเหลือก (Megalopidae) ซึ่งเป็นปลาที่อยู่ในอันดับเดียวกัน  กล่าวคือ มีรูปร่างเพรียวยาว ปลายหางแฉกเป็นสองแฉกเว้าลึก แบนข้าง เกล็ดมีสีเงินแวววาว ตามีความกลมโต ปากกว้าง 
ที่ใต้คางระหว่างกระดูกขากรรไกรล่างมีแผ่นกระดูกแข็ง 1 ชิ้น เหมือนกัน  แต่มีลำยาวยาวกว่า และที่ก้านครีบหลังก้านสุดท้ายไม่มีเส้นครีบยื่นยาวออกมา

เป็นปลาขนาดใหญ่ มีขนาดโตเต็มที่ประมาณ 1 เมตร น้ำหนักเต็มที่ประมาณ 10 กิโลกรัม มีความปราดเปรียวว่องไว หากินโดยกินปลาขนาดเล็ก และสัตว์น้ำชนิดต่าง ๆ เป็นอาหาร  พบกระจายพันธุ์ในทะเลแถบเขตร้อนและเขตอบอุ่น และสามารถปรับตัวให้อาศัยอยู่ในน้ำจืดหรือน้ำกร่อยได้

มีทั้งหมด 1 สกุล 7 ชนิด

**[[Elops affinis]]* Regan, 1909 
**[[Elops hawaiensis]]* Regan, 1909 
**[[Elops lacerta]]* Valenciennes, 1847 
**[[ปลาตาเหลือกยาว|Elops machnata]]* (Forsskål, 1775) 
**[[Elops saurus]]* Linnaeus, 1766 
**[[Elops senegalensis]]* Regan, 1909 
**[[Elops smithi]]* McBride, C. R. Rocha, Ruiz-Carus & Bowen, 2010 

โดยคำว่า *Elops* หรือ Elopidae นั้นมาจากภาษากรีกแปลว่า "ชนิดของงู"

## ดูเพิ่ม
*วงศ์ปลาตาเหลือก

## อ้างอิง

## แหล่งข้อมูลอื่น

หมวดหมู่:อันดับปลาตาเหลือก
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาน้ำจืด
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:วงศ์ปลาตาเหลือกยาว
ดิ แอคซิเดนทัล บิลเลียนแนร์

**ดิ แอคซิเดนทัล บิลเลียนแนร์** () เป็นหนังสือที่ตีพิมพ์เมื่อวันที่ 14 กรกฎาคม ค.ศ. 2009

หนังสือเล่มนี้จะเล่าถึงประวัติความเป็นมาของ เฟซบุ๊ก ที่เริ่มจากเว็บไซต์เฟซแมชในมหาวิทยาลัย ฮาร์วาร์ด ไปจนถึงการที่ มาร์ก ซักเคอร์เบิร์ก ผู้ก่อตั้งเฟซบุ๊กถูกพี่น้องตระกูลวิิงเคิลวอสส์คือ คาเมรอน และ ไทเลอร์ ฟ้องร้องว่าถูกซัคเคอร์เิบิร์กขโมยไอเดีย

ต่อมาในปี 2010 ผู้กำกับหนังชื่อดัง เดวิด ฟินเชอร์ ได้หยิบหนังสือเล่มนี้ไปสร้างเป็นหนังเรื่อง เดอะ โซเชี่ยล เน็ตเวิร์ค

## แหล่งข้อมูลอื่น
* 
* ''The Accidental Billionaires'' preview at Google Books
* ''The Accidental Billionaires'' review - "Glancing At Facebook" by Paul Boutin at *[[The Wall Street Journal]]*
* ''Facebook in Popular Culture'' 

หมวดหมู่:เฟซบุ๊ก
อันดับปลาตาเหลือก

**อันดับปลาตาเหลือก** (; อันดับ: Elopiformes) เป็นอันดับของปลากระดูกแข็งขนาดใหญ่อันดับหนึ่ง ใช้ชื่ออันดับว่า Elopiformes

มีรูปร่างโดยรวม คือ มีปากกว้าง ที่ใต้คางระหว่างกระดูกกรามล่างมีแผ่นกระดูกแข็ง 1 ชิ้น เกล็ดมีสีเงินแวววาวตลอดทั้งลำตัว ตามีขนาดโต และมีเยื่อไขมันคลุมตาในบางชนิด เป็นปลาที่กินเนื้อเป็นอาหาร  ในเมื่อยังเป็นปลาวัยอ่อน จะมีรูปร่างคล้ายกับปลาไหล

ปัจจุบัน เหลือเพียง 2 วงศ์ 2 สกุล 9 ชนิด ได้แก่

*วงศ์ปลาตาเหลือก (Megalopidae) 1 สกุล 2 ชนิด
*วงศ์ปลาตาเหลือกยาว (Elopidae) 1 สกุล 7 ชนิด

และสูญพันธุ์ไปแล้วตั้งแต่ยุคจูราสซิค คือ Anaethalion 

เป็นปลาทะเลขนาดใหญ่ มีขนาดโตเต็มที่ได้ประมาณ 1-1.5 เมตร แต่ก็สามารถปรับตัวให้อยู่ในน้ำจืดหรือน้ำกร่อยได้เป็นอย่างดี

## อ้างอิง

หมวดหมู่:ปลาแบ่งตามตระกูล
หมวดหมู่:อันดับปลาตาเหลือก
ซุ

**ซุ** เป็นคะนะของภาษาญี่ปุ่นตัวหนึ่ง ฮิระงะนะเขียนว่า す มีที่มาจากตัวเขียนหวัดของมันโยงะนะ 寸 และคะตะกะนะเขียนว่า ス มีที่มาจากส่วนขวาล่างของมันโยงะนะ 須 ออกเสียงว่า  เมื่อเติมดะกุเต็งจะออกเสียงว่า  ชาวญี่ปุ่นอาจออกเสียงซุที่อยู่ท้ายคำหรือท้ายประโยคเป็น  โดยละเสียงสระเพื่อความสะดวกในการสนทนา

す เป็นอักษรลำดับที่ 13 อยู่ระหว่าง し (ชิ) กับ せ (เซะ) ในการจัดลำดับอักษรปัจจุบัน ส่วนการจัดลำดับแบบอิโระฮะ す เป็นอักษรลำดับที่ 47 อยู่ระหว่าง せ (เซะ) กับ ん (อึง) (ถ้านับ ん เป็นลำดับสุดท้ายด้วย)

## อักษรแบบอื่น
ภาษาไอนุใช้คะตะกะนะขนาดเล็ก ㇲ เป็นพยัญชนะสะกด  เหมือนการสะกดด้วย -ซ แทนที่จะเป็นเสียงปรกติ  อย่างไรก็ดี  และ  เป็นหน่วยเสียงเดียวกัน 

## ลำดับขีด

ฮิระงะนะ す มีลำดับขีด 2 ขีดดังนี้
# ขีดเส้นนอนจากซ้ายไปขวา ในตำแหน่งกึ่งบน
# ขีดเส้นตั้งจากบนตัดกับเส้นแรก โดยค่อนไปทางขวาเล็กน้อย เมื่อถึงกึ่งกลางให้ม้วนเป็นเลข 9

คะตะกะนะ ス มีลำดับขีด 2 ขีดดังนี้
# ขีดเส้นนอนจากซ้ายไปขวาในตำแหน่งบน แล้วหักลงโค้งไปทางซ้าย
# ขีดเส้นเฉียงลงขวา โดยเริ่มจากกึ่งกลางโค้งของเส้นแรก

## คันจิ
ตัวอย่างคันจิที่อ่านว่าซุ และขึ้นต้นด้วยซุ มีดังนี้

## อ้างอิง

หมวดหมู่:คานะ
ปลาตาเหลือกยาวซอรัส

**ปลาตาเหลือกยาวซอรัส** (; ) เป็นปลากระดูกแข็งชนิดหนึ่ง ในวงศ์ปลาตาเหลือกยาว (Elopidae)

มีรูปร่างคล้ายกับปลาตาเหลือกยาวชนิดอื่น ๆ แต่ปลาตาเหลือกยาวซอรัสมีจำนวนซี่กรองเหงือก 12-15 ซี่ ที่ซี่กรองบนส่วนล่างด้านหน้าของกระดูกเหงือก มีลำตัวสีเงินหรือสีขาวแวววาว ครีบต่าง ๆ มีสีเหลืองจาง ๆ ปลายครีบหางเว้าลึกเป็นสองแฉก

มีกระจายพันธุ์ทั่วไปในชายฝั่งของมหาสมุทรแอตแลนติก, เบอร์มิวดา, อ่าวเม็กซิโก จนถึงอเมริกาใต้ เป็นต้น มีขนาดโตเต็มที่ได้ 100 เซนติเมตร แต่ขนาดโดยทั่วไป 60 เซนติเมตร

นิยมตกเป็นเกมกีฬา ซึ่งปลาตาเหลือกยาวซอรัส ครั้งหนึ่งเคยถูกระบุว่าเป็นชนิดของปลาตาเหลือกยาวที่พบได้ในน่านน้ำไทย แต่ปัจจุบันได้เปลี่ยนไปเป็นชนิด *[[ปลาตาเหลือกยาว|E. machnata]]*

## อ้างอิง

## แหล่งข้อมูลอื่น
*รูปและข้อมูลจาก Fishbase.org

หมวดหมู่:วงศ์ปลาตาเหลือกยาว
หมวดหมู่:ปลาทวีปอเมริกาใต้
เอรัสมุสมุนดุส

**เอรัสมุสมุนดุส** (Erasmus Mundus) เป็นส่วนหนึ่งของโครงการเอรัสมุสของสหภาพยุโรปที่มีเป้าหมายที่จะพัฒนาคุณภาพการศึกษาระดับอุดมศึกษา โดยให้ความช่วยเหลือด้านการศึกษาผ่านทางทุนการศึกษาและความร่วมมือระหว่างสถาบันในทวีปยุโรป และประเทศโลกที่ 3

## อ้างอิง

## แหล่งข้อมูลอื่น
* Erasmus Mundus 

หมวดหมู่:องค์การการศึกษา
หมวดหมู่:ทวีปยุโรป
หมวดหมู่:การศึกษา
โครงการเอรัสมุส

**โครงการเอรัสมุส** (Erasmus  - **''E**u**R**opean Community **A**ction **S**cheme for the **M**obility of **U**niversity **S**tudents'') เป็นโครงการนักศึกษาแลกเปลี่ยนของสหภาพยุโรปที่เริ่มก่อตั้งในปี พ.ศ. 2530 และได้ก่อร่างโครงการ Lifelong Learning Programme 2007–2013 ของสหภาพยุโรป และยังเป็นกรอบงานของแผนพัฒนาการศึกษาระดับอุดมศึกษาของกรรมกาธิการยุโรป

โครงการเอรัสมุสประกอบไปด้วยโครงการย่อยหลายโครงการ และได้ร่วมกันเป็นโครงการโสกราตีสในปี 2537 และได้สิ้นสุดในปี 2542 และเริ่มโครงการโสกราตีส II ต่อมา และในปัจจุบันได้กลายมาเป็นโครงการ Lifelong Learning ในปี 2550

## เอรัสมุส และ เอรัสมุสมุนดุส
เอรัสมุสมุนดุส เป็นโครงการคู่ขนานของเอรัสมุส โดยเอรัสมุสเป็นโครงการสำหรับชาวยุโรป ขณะที่ เอรัสมุสมุนดุสเปิดให้กับบุคคลที่ไม่ใช่ชาวยุโรป โดยในโครงการภายใต้ชื่อเอรัสมุสมุนดุสได้แก่ EuMAS และ WISHES

## อ้างอิง

## แหล่งข้อมูลอื่น
* Erasmus website of the European Commission

หมวดหมู่:การศึกษา
หมวดหมู่:ทวีปยุโรป
การปฏิวัติพลังประชาชน

**การปฏิวัติพลังประชาชน** (หรือ **การปฏิวัติเอ็ดซา** และ**การปฏิวัติฟิลิปปินส์ พ.ศ. 2529**) เป็นชุดการเดินขบวนในประเทศฟิลิปปินส์ที่เกิดขึ้นระหว่าง พ.ศ. 2526 - 2529 วิธีการที่ใช้เป็นการรณรงค์การต่อต้านของพลเมืองอย่างต่อเนื่องต่อการใช้ความรุนแรงโดยรัฐและการโกงการเลือกตั้ง กรณีการปฏิวัติอันปราศจากความรุนแรงนี้ได้นำไปสู่การลงจากตำแหน่งของเฟอร์ดินานด์ มาร์กอส และการฟื้นฟูประชาธิปไตยของประเทศ การปฏิวัตินี้ยังมีอีกชื่อหนึ่งว่า **การปฏิวัติสีเหลือง** เพราะมีริบบิ้นสีเหลืองปรากฏระหว่างการเดินขบวนประท้วงและการมาถึงของเบนีโญ อากีโน จูเนียร์ การปฏิวัติครั้งนี้ถูกมองอย่างกว้างขวางว่าเป็นชัยชนะของประชาชนต่อระบอบอำนาจนิยมนาน 20 ปีของประธานาธิบดีมาร์กอสและก่อให้เกิดพาดหัวข่าวอย่าง "การปฏิวัติที่ทำให้โลกประหลาดใจ"

## อ้างอิง

หมวดหมู่:ประวัติศาสตร์ฟิลิปปินส์
หมวดหมู่:พ.ศ. 2529
หมวดหมู่:การประท้วง
นิวยอร์กเร็ดบุลส์

**นิวยอร์ก เรดบูลส์** () เป็นสโมสรฟุตบอลอาชีพอเมริกัน จากเมืองแฮร์ริสัน รัฐนิวเจอร์ซีย์ เป็นตัวแทนของมหานครนิวยอร์ก ทีมแข่งขันในอีสเทิร์นคอนฟีเรนซ์ ในเมเจอร์ลีกซอกเกอร์ภูมิภาคตะวันออก สโมสรเป็นสมาชิกก่อตั้งของเมเจอร์ลีกซอกเกอร์ในปี ค.ศ. 1996 แต่ก็เปลี่ยนชื่อทีมหลายครั้ง โดยเริ่มแรกใช้ชื่อ **นิวยอร์ก/นิวเจอร์ซีย์ เมโทรสตาส์** ใช้ถึงปี ค.ศ. 1997 จากนั้นตั้งแต่ฤดูกาล 1998 ถึง 2005 ใช้ชื่อทีมสั้น ๆ ว่า **เมโทรสตาส์** จนเมื่อวันที่ 9 มีนาคม ค.ศ. 2006 ได้ขายทีมต่อให้กับเรดบูลล์จีเอ็มบีเอช (Red Bull GmbH) จึงเป็นที่ของชื่อทีมในปัจจุบัน

## ผู้เล่นชุดปัจจุบัน
[300px|thumb|right|[เรดบูลส์ อารีนา (รัฐนิวเจอร์ซีย์)|เรดบูลส์ อารีนา]]
* เบอร์ 2 วิลลิแมน คอนเด ตำแหน่ง กองหลัง สัญชาติ โคลอมเบีย
* เบอร์ 3 ฮีท เพียซ ตำแหน่ง กองหลัง สัญชาติ อเมริกา

## ดูเพิ่ม
* แอร์เบ ไลพ์ซิช
* สโมสรฟุตบอลเร็ดบุลซัลทซ์บวร์ค

## แหล่งข้อมูลอื่น
* 


หมวดหมู่:กีฬาในนครนิวยอร์ก
หมวดหมู่:สโมสรฟุตบอลในสหรัฐ
หมวดหมู่:สโมสรในเมเจอร์ลีกซอกเกอร์
น
หมวดหมู่:สโมสรฟุตบอลที่มีเรดบูลเป็นเจ้าของ